open-index/open-wikipedia-markdown huggingface dataset:
Catterick (North Yorkshire)

**Catterick** (arhaični *Catherick*), ponekad **Catterick Village** kako bi ga se razlikovalo od obližnje vojne baze Catterick Garrison, je selo i civilna parohija u Engleskoj koja administrativno pripada distriktu Richmondshire u Sjevernom Yorkshireu. 

Selo ima izuzetno dugu i bogatu historiju, te se spominje u Ptolomejevoj *Geografiji* kao rimsko naselje *Cataractonium*. Catterick, koji je često služio kao odmorište za putnike koji su iz Engleske išli na sjever, se spominje kao najvjerojatnija lokacija bitke kod Catraetha 598. u kojoj su bernicijski Angli teško porazili Brite.

Prema popisu iz 2001. Catterick Village je imao 2743 stanovnika, a od čega je najveći dio zaposlen u obližnjoj vojnoj bazi.

## Izvori

## Eksterni linkovvi
* Sunday Market 
* Golf club
Amore, piombo e furore

***Amore, piombo e furore*** (eng. *China 9, Liberty 37*) je talijansko - španjolski spaghetti vestern iz 1978. godine, kojeg je režirao Monte Hellman. Glavne uloge u filmu, koji je sniman u Italiji i Španjolskoj, tumače Warren Oates, Jenny Agutter i Fabio Testi

## Radnja

U trenutku svoga vješanja, revolveraš Clayton Drumm (Testi) dobiva priliku sačuvati svoj život ukoliko pristane ubiti Matthewa (Oates), rudara koji odbija prodati željeznici svoju zemlju. Naime, Matthewovo odbijanje predstavlja veliku prepreku za planiranu ekspanziju željeznice.

Unatoč činjenici što, naravno, prihvaća ponuđeni zadatak, Clayton je ustvari umoran od ubojstava i željan izgradnje novoga života za sebe. Uskoro, budući ubojica i njegova potencijalna žrtva se upoznaju, nakon čega ubrzo postaju i bliski prijatelji. Matthew je oženjen prekrasnom Catherine (Agutter), koja uvelike komplicira situaciju, hitro se zaljubljujući u Claytona. Unatoč sve većoj odanosti Matthewu, Clayton se predaje svojoj požudi, tj. spava sa suprugom svoga novoga prijatelja. Nakon što Matthew otkrije nevjeru svoje supruge, preuzima ga bijes koji ga nagoni na nasilničko ponašanje prema njoj. Ubrzo potom, ona napušta Matthewa i odlazi s Claytonom. Razbješnjeli Matthew, potom, traži od svoga mentalno nestabilnog brata da mu pomogne tražiti njegovu suprugu i njenog ljubavnika.

U međuvremenu, željeznička tvrtka uspijeva zamijetiti kako Clayton nije ispunio svoj dio dogovora. Slijedom događaja, oni naposljetku mijenjaju svoje planove, na način da sada žele svakoga tko im je stao na put, uključujući i Claytona, da umre.

## Glavne uloge
	
* **[[Fabio Testi]]** kao Clayton Drumm
* **[[Warren Oates]]** kao Matthew Sebanek
* **[[Jenny Agutter]]** kao Catherine Sebanek
* **Sam Peckinpah** kao Wilbur Olsen
* **Isabel Mestres** kao Barbara, Virgilova supruga
* **Gianrico Tondinelli** kao Johnny Sebanek
* **Franco Interlenghi** kao Hank Sebanek
* **Charly Bravo** kao Duke, Barbara's Brother (as Carlos Bravo)
* **Paco Benlloch** kao Virgil Severnack
* **Sydney Lassick** kao šerifov prijatelj

## Zanimljivosti
* Naslov filma se odnosi na putokaz sa dvije strelice koji se može vidjeti u filmu. Naime, na jednoj strelici piše **China 9** a na drugoj **Liberty 37**.
* Film predstavlja posljednji western uradak za redatelja Montea Hellmana, kao i za glumca Warrena Oatesa, koji je tijekom svoje karijere glumio u brojnim westernima.
* Sam Peckinpah se pojavljuje u filmu u cameo ulozi.
* Putokaz sa dvije strelice na kojima piše **China 9** i **Liberty 37**, zbilja postoji i to na autocesti 90 u Beaumontu u Teksasu.
* Scenaristi filma Jerry Harvey i Douglas Venturelli, su putovali na snimanje filma u Španjolsku, u kojem su se naposljetku i pojavili u cameo ulogama.

## Vanjske veze
*
Bitka kod Catraetha

**Bitka kod Catraetha** se oko 600. odigrala na području današnje Sjeverne Engleske između Gododdina, britskog plemena *[[Hen Ogledd]]a* ("Starog Sjevera") na jednoj, te Angla iz kraljevstva Bernicija i Deira na drugoj strani. Historičari vjeruju da je **Catraeth** bio anglijsko uporište, najvjerojatnije današnji Catterick. Vojska Gododdina pod kraljem Mynyddogom Mwynfawrom, kojoj su se priključili najbolji ratnici ne samo iz Hen Ogledda, nego i britski ratnici iz udaljenog Gwynedda u Sjevernom Walesu te Pikti je u tom sukobu teško poražena. Gozovo svi britski ratnici su poginuli, i historičari vjeruju da je to omogućilo Anglima da za generaciju-dvije osvoje britske teritorije i asimiliraju njihovo stanovništvo. Glavni izvor podataka o bitci je *[[Y Gododdin]]*, jedna od najstarijih epskih pjesmi na velškom jeziku, koja se tradicionalno pripisuje Aneirinu.

## Literatura
* Jackson, Kenneth H. 1969. *The Gododdin: The Oldest Scottish poem.* Edinburgh: Edinburgh University Press. 
* Jarman, A. O. H. (ed.) 1988. *Y Gododdin. Britain's Oldest Heroic Poem*. The Welsh Classics vol. 3. Gomer. 
* Williams, Ifor. 1938. *Canu Aneirin: gyda rhagymadrodd a nodiadau.* Aberystwyth: Gwasg Prifysgol Cymru.
Bramagupta

**Bramagupta** (ब्रह्मगुप्त) (589. – 668.) je bio indijski matematičar i astronom. Rođen je 598. godine u gradu Binmal u državi Radžastan u severozapadnoj Indiji. Verovatno je veći deo života proveo u Bilamali (današnji Binmal) u carstvu Harša.

Zbog ovoga, Bramaguptu često nazivaju Bilamalakarja, učitelj iz Bilamale.

Bio je upravnik astronomske upservatorije u Udžainu, i za to vreme je napisao četiri matematička i astronomska teksta: *[[Brahmasphutasiddhanta|Bramasputasidanta]]* 628. godine, *Kadamekela* 624. godine, *Durkeminarda* 672. godine, i *Kandakadjaka* 665. godine.

## Matematika
Sabiranje, oduzimanje, deljenje i druge fundamentalne operacije sa hindu arapskim brojevima se prvi put pojavljuju u *Bramasputa Sidanta*, (u arapskom prevodu *Sindhind*). Bramaputra je imao običaj da izostavlja reči i korake u svojim matematičkim delima, kako bi mogao da ih predstavi na poetskiji način.

Pa ipak, njegov rad je od velikog značaja za matematiku. Bramagupta je popularizovao važan koncept u matematici: broj nula. *Bramaguptasidanta* je najstariji poznati tekst koji nulu tretira kao broj po sebi, umesto samo kao cifru u predstavljanju drugog broja. Štaviše, u ovom delu se ide dalje, i navode se pravila za aritmetiku sa negativnim brojevima i nulom, koja su vrlo blizu današnjih shvatanja. Glavna razlika je u tome što je Bramagupta pokušao da definiše deljenje nulom, koje je ostalo nedefinisano u modernoj matematici. Njegova definicija nule kao broja je bila ispravna osim što je smatrao da je 0/0 jednako 0, dok moderna matematik insistira da se ova vrednost ne može definisati.

628. godine, Bramagupta je dao prvo opšte rešenje kvadratne jednačine:

:ax^2+bx=c

Što je ekvivalentno sa:

:x = \frac{\sqrt{4ac+b^2}-b}{2a} 

## Astronomija
U oblasti astronomije, Bramagupta je prvi koristio algebru u rešavanju astronomskih problema. Kroz delo *Bramasputasidanta* su se Arapi upoznali sa indijskom astronomijom. Čuveni abasidski kalif, Al-Mansur (712. – 775.) je osnovao Bagdad, i učinio ga centrom nauke. On je pozvao učenjaka po imenu Kankah iz Udžaina 770. godine. On je koristio knjigu *Bramasputasidanta* da objasni hindu sistem aritmetičke astronomije. Al-Fazari je preveo ovo delo na arapski po zahtevu kalifa.

Bramagupta je kritikovao viđenje da je Zemlja ravna ili šuplja. On je primetio da su Zemlja i nebesa sfernog oblika i da se zemlja kreće.

## Napomene
Madeleine Stowe

**Madeleine Stowe** (18. august 1958 -) je američka glumica. Rođena je u Los Angelesu, a po majci potiče iz kostarikanske aristokracije. U mladosti se školovala za pijanista i filmskog režisera, prije nego što se posvetila glumi. Nakon filma *[[Stakeout (film)|Stakeout]]* iz 1987. slijedio je niz zapaženih nastupa u filmovima *[[Revenge (film)|Revenge]]* (1990), *[[Unlawful Entry (film)|Unlawful Entry]]* (1992), *[[The Last of the Mohicans (1992 film)|The Last of the Mohicans]]* (1992), *[[Twelve Monkeys]]* (1995) i *[[The General's Daughter (film)|The General's Daughter]]* (1999) zahvaljujući kojima je proglašena jednom od najljepših holivudskih glumica 1990-ih.

## Reference

## Vanjske veze
* 
*
Du Fuwei

**Du Fuwei** (598?-624), poznat kasnije kao **Li Fuwei** (李伏威), bio je vođa kineskih seljaka koji su oko godine 613. digli ustanak protiv okrutne i nesnosne vladavine cara Yanga i dinastije Sui. Du je bio izuzetno mlad i nije formalno obrazovanje, ali se pokazao sposobnim borcem i vojskovođom te okupio brojne sljedbenike; u jednom trenutku je umalo pod svoju vlast stavio sve kineske teritorije južno od rijeke Yangtze. Međutim, godine 621. je odlučio kao legitimnog vladara priznati cara Gaozua i novoosnovanu dinastiju Tang. Kada se 622. uplašio da će car posumnjati u njegovu odanost, otišao je u prijestolnicu Chang'an i tamo ostao. Njegovu odsutnost je iskoristio general Fu Gongshi koji je 624. podigao ustanak protiv dinastije Tang, tvrdeći da to čini po Duovoj naredbi. Ubrzo nakon toga je Du umro, a nakon Fuovog poraza je car Gaozu naredio da mu se posthumno oduzmu sve počasti a porodica pretvori u robove. Međutim, Gaozuov sin Li Shimin je nakon dolaska na carsko prijestolje 626. posthumno rehabilitirao Dua, uvjeren kako nije bio umiješan u zavjeru.

## Reference

* *[[Knjiga Tanga]]*, vol. 56.http://ef.cdpa.nsysu.edu.tw/ccw/02/tan07.htm 
* *[[Nova knjiga Tanga]]*, vol. 92.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 182, 183, 186, 187, 188, 189, 190.
Dou Dexuan

**Dou Dexuan** (竇德玄) (598 – 11. septembar 666), formally **Baron Gong of Julu** (鉅鹿恭男), je bio kineski službenik i velikodostojnik u službi dinastije Tang, koji je služio kao kancelar za vrijeme vladavine cara Gaozonga. Poticao je iz ugledne porodice plemića i velikodostojnika koji su bili služili dinastijama Zapadni Wei i Sjeverni Zhou. Njegov stric Dou Wei je služio kancelar caru Taizongu. I njegov sin Dou Huaizhen je kasnije također služio kao kancelar.

## Reference

* *[[Nova knjiga Tanga]]*, vol. 95.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vol. 201.
Imam (šijitski islam)

**Imāmah** () je šijitska doktrina vjerskog, duhovnog i političkog vodstva Umme. Šijiti vjeruju kako su A'immah ("Imami") istinski kalifi ili legitmni nasljednici Muhameda, odnosno da imami posjeduju božansko znanje i autoritet (*‘Iṣmah*) i predstavljaju dio *[[Ahl al-Bayt]]*, Muhamedove porodice. Ovi imami imaju zadatak pružiti komentar i tumačenje Kurana.

Riječ imam u širem islamskom kontekstu označava "predvodnika"; suniti pod time obično podrazumijevaju vjernika koji započinje molitvu ili direktora vjerske škole. Za šijite je, međutim "imam" vezan isključivo za članove Kuće proroka, odnosno muslimane koji se smatraju nepogrešivima, i koji jedini imaju pravo biti kalifi.

Prvi imam prema šijitskom tumačenju je Alija. Imamima se nazivaju svi njegovi nasljednici.

Broj imama, odnosno Alijinih nasljednika je kasnije postao razlogom za podjele unutar šijitskog islama. Tri glavna pravca unutar šijitskog islama su tako:
* dvanaestnici (koji vjeruju da postoji dvanaest imama);
* ismailije (koji vjeruju da postoji sedam imama);
* zejditi (koji vjeruju da postoji pet imama).

## Povezano
* Nasljedstvo Muhameda 
* Imam (dvanaestnici)
* Imam (ismailzam)
* Imamzadeh
* Ismah
* Imami Jemena

## Reference

## Vanjske veze
* Al-imamah (emamah) page 
* A brief introduction of Twelve Imams
* Al-Muraja'at 
* A Brief History Of The Lives Of The Twelve Imams  a chapter of Shi'a Islam (book) by Allameh Tabatabaei
* = 25. 10. 2009.+12:07:06 The Twelve Imams Taken From "A Shi'ite Anthology" By Allameh Tabatabaei
* A Short History of the Lives of The Twelve Imams
* Imamah in the Qur'an
* Imam An article by *Encyclopædia Britannica* Online
* Hojjat  by Maria Dakake, an article of *[[Encyclopædia Iranica]]*
* Shia Islam - Ask Imam
* Shia Network Ahlulbayt Discussion Forums
* Twelve Successors
* Bay Area Shiite-Muslims Association  (basma.us)
* Imamia Mission Bury 
* Graphical illustration of the Shia sects 
* The Shia Islamic Guide  (shiacode.com)
* Imamah in Sunni Islam
* Imamah according to Sunnis
Helsinški odbor za ljudska prava

**Helsinški odbor za ljudska prava** postoji u mnogim evropskim državama (OEBS) kao volonterska, neprofitna organizacijama posvećena negovanju ljudskih prava. Dobila je ime po Helsinškom dogovoru. Organizovani su pri Međunarodnom helsinškom odboru za ljudska prava smeštenom u Beču.

Helsinški odbor je krenuo sa radom kao Helsinki voč grupe (Helsinki Watch groups). Prvi je osnovan u Sovjetskom Savezu 1976, drugi u Čehoslovačkoj, treći 1979. godine u Poljskoj itd.

1982. godine predstavnici nekoliko odbora su održali Međunarodnu građansku konferenciju Helsinki voča i osnovali HOLjP.

## Povezano
* Hjuman rajts voč
* Helsinški odbor za ljudska prava u Srbiji

## Vanjske veze
* Međunarodna helsinška federacija za ljudska prava
* Helsinški odbor za ljudska prava u Srbiji
Grigorije Durić

**Grigorije** (*Durić*, Vareš, 17. decembar 1967) je  episkop diseldorfski i njemački. Za episkopa Diseldorfa i cijele Njemačke ustoličen je 16. septembra 2018. u Diseldorfu. Prije toga bio je episkop zahumsko-hercegovački i primorski i administrator dabrobosanski.

## Biografija
Episkop zahumsko-hercegovački i primorski Grigorije (Durić) je rođen 17. decembra 1967. godine u Varešu, u centralnoj Bosni, u pravoslavnoj srpskoj porodici, od oca Zdravka Durića i majke Savke rođ. Jović. Djetinjstvo je proveo u selu Planinica, gdje je živjela njegova porodica, inače porijeklom iz sela Banjani (Crna Gora) iz okoline Bilećkog jezera.

Osnovnu školu završio je u Varešu 1981. godine, a 1984. Elektroničarsku (u to vrijeme tako nazvanu) školu u Varešu. Srednju Bogoslovsku školu je upisao 1984. i završio je 1988. u Beogradu, nakon čega 1989. odlazi na odsluženje vojnog roka u Zagreb. Nakon odsluženja upisuje Bogoslovski fakultet u Beogradu.

Zamonašen je u manastiru Ostrog 23. juna 1992. godine, odakle odlazi sa episkopom Atanasijem (Jevtićem) u obnovljeni manastir Uspenja Presvete Bogorodice Tvrdoš kod Trebinja. Rukopoložen je za jerođakona 17. jula 1992, a za jeromonaha 19. avgusta 1992. godine. Tvrdoški iguman postaje 12. maja 1996, a arhimandrit 19. avgusta 1997. godine. Bogoslovski fakultet je završio 1994. godine u Skoplju i od 1995. do 1997. je bio na postdiplomskim studijama u Atini.

## Episkop
Na vladičanskom tronu hercegovačke eparhije episkop Grigorije je ustoličen po blagoslovu patrijarha srpskog Pavla, od strane mitropolita crnogorsko-primorskog Amfilohija 3. oktobra 1999, kada je stao na čelo srpskog naroda u Hercegovini i postao njegov duhovni vođ. Nasljednik je prethodnih jerarha ove eparhije, osam stotina godina stare, od kojih je prvi Ilarion, a za njim slijede sedamdesetorica velikih crkvenih pastira, poput Svetog Danila Humskog, Svetog Vasilija Ostroškog i Tvrdoškog, Svetog Petra Zimonjića i drugih, do vladike Atanasija (Jevtića).

## Radovi
Episkop Grigorije je još ranih devedestih godina kao monah u prvim sabranjima obnovljene Crkve u Hercegovini blagovijestio jevanđeljsku riječ, govoreći, naročito pred mladim ljudima, u školama, bibliotekama, eparhijskom domu i drugim mjestima. Danas aktivno učestvuje u javnim tribinama i kulturnim kretanjima u Republici Srpskoj i Srbiji, a razgovori sa vladikom Grigorijem i njegove besjede i predavanja objavljuju se u različitim novinama, časopisima i knjigama. U izdanju Eparhije ZHiP 2004. izašla je knjiga koja dijelom objedinjuje ovu njegovu pastirsku djelatnost pod nazivom *„Dolazi čas i već je nastao“*.

## Povezano
* Eparhija zahumsko-hercegovačka i primorska
* Atanasije Jevtić

## Vanjske veze
* Životopis vladike Grigorija; eparhija zahumsko-hercegovačka i primorska 
* Grigorije: Moguće izdvajanje Raške eparhije („Blic“, 11. oktobar 2010)
* Raskol u SPC nije nemoguć - intervju („Politika“, 19. oktobar 2010)
The Chronicles of Riddick: Dark Fury

***Riddickove kronike: Mračni bijes*** (eng. *The Chronicles of Riddick: Dark Fury*) je američki animirani film iz 2004. Film koji je režirao Peter Chung, je bio distribuiran isključivo u obliku DVD izdanja. Glas Richardu B. Riddicku, u ovom filmu, je posudio sam Vin Diesel.

## Radnja

Nedugo nakon što su pobjegli s planete, u filmu Planet tame, Riddick, Jack i Abu (imam) bivaju pokupljeni od strane jednog svemirskog broda. No njihovo veselje kratko traje, jer ubrzo otkrivaju kako je to zapravo plačenićki brod, što zapravo Jackovu primjedbu s kraja prethodno spomenutog filma pretvara u proročanstvo ("Prvo si dječak, potom si djevojka a sada si vidovnjakinja."). Iako Riddick pokušava skriti svoj identitet od plaćenika, oni ga ubrzo otkrivaju uz pomoć analize njegova glasa. Zarobljeni od strane plaćenika, trio glavnih junaka ubrzo otkriva kako njihovi tamničari imaju neobične i vrlo neugodne planove za njih. Vlasnica broda, Antonia Chillingsworth (Tress MacNeille), je kolekcionarka kriminalaca, koja na svoje trofeje-kriminalce, koje drži u smrznutom obliku, gleda kao na umjetnine. No, unatoč tome što su smrznuti, oni su živi i pri potpunoj svijesti. Za prethodno spomenutu kolekcionarku, Riddick predstavlja vrhunsko remek-djelo koje ona želi dodati u svoju kolekciju. Kako bi izbjegli sudbinu okrutniju od smrti same, Riddick, Jack i Abu se moraju suočiti sa, i pobijediti, ogromnu vojsku ljudolikih i neljudolikih stvorenja, koju ona ima na svome raspolaganju.

## Glavne uloge

* **[[Vin Diesel]]** kao Richard B. Riddick
* **[[Rhiana Griffith]]** kao Jack
* **[[Keith David]]** kao Abu "Imam" al-Walid
* **[[Nick Chinlund]]** kao Toombs
* **[[Tress MacNeille]]** kao Chillingsworth
* **[[Roger L. Jackson]]** kao Junner

## O likovima
Ovaj film donosi vrlo važan razvoj lika po imenu Jack (koji u filmu Riddickove kronike postaje Kyra). Naime, na samom kraju filma ona otkriva svoju nasilnu stranu i to u trenutku kada ubija vlasnicu broda, koja se upravo spremala ubiti Riddicka. Međutim, novootkrivena strana Jack-a (Kyre) zabrinjava Riddicka.

## Zanimljivosti
Mračni bijes ponovno okuplja Vin Diesela s drugim članovima originalne glumačke postave iz Planeta tame (Rhiana Griffith, Keith David). Također, film nam predstavlja i novi lik po imenu Toombs (Nick Chinlund), koji će se potom još pojaviti i u filmu Riddickove kronike.

## Vanjske veze
* Information at Universal Studios Home Video site 
*
Private Hell 36

***Privatni pakao 36*** (eng. *Private Hell 36*) je američka crno-bijela krimi - drama iz 1954. Film, koji je režirao Don Siegel, je bio jedan od zadnjih dugometražnih projekata kompanije Filmmakers, čiji su utemeljitelji bili producent Collier Young i njegova zvijezda a tada i supruga, Ida Lupino.

## Radnja

Dva losanđeleska detektiva, Cal Bruner (Steve Cochran) i Jack Farnham (Howard Duff - budući suprug Ide Lupino), se uvaljuju u velike nevolje, nakon što odluče međusobno podijeliti tisuće dolara, koje su pronašli kod nedavno ubijenog krivotvoritelja. Da bi stvari postale još gore, njihov policijski kapetan im dodijeljuje istragu o nestanku tog istog novca. Pri tome treba napomenuti kako se jedan od prethodno spomenutog dvojca nalazi u vezi s pjevačicom iz noćnog kluba, koja je gladna za novcem.

Kada Farnham, naposljetku, odluči biti pošten a samim time i predati novac svojim nadređenima, drugi policajac uzima sav novac sebi.

## Glavne uloge

* **[[Ida Lupino]]** kao Lilli Marlowe
* **[[Steve Cochran]]** kao Cal Bruner
* **[[Howard Duff]]** kao Jack Farnham
* **Dean Jagger** kao kapetan Michaels
* **Dorothy Malone** kao Francey Farnham
* **Bridget Duff** kao Bridget Farnham
* **Jerry Hausner** kao Hausner, vlasnik noćnog kluba
* **Dabbs Greer** kao Sam Marvin, konobar
* **Chris O'Brien** kao mrtvozornik

## Druge zanimljivosti
Scene utrka, prikazane u filmu, su bile snimane na kalifornijskom hipodromu *Hollywood Park Racetrack*, u Inglewoodu.

## Vanjske veze
*
Klerikalizam

**Klerikalizam** (od kasnolat. *clericalis*: svećenički), političko-kulturni pojam, je pojava da sveštenstvo (kler), uz privilegovan položaj u nekoj državi, nastoji da na odlučujući način utiče na razvoj njezinih drž. poslova, na politički i društveni život,  realizujući svoje verske vrednosti i moralna načela na način kako to sveštenstvu najviše odgovara. Klerikalizam je suprotan načelu odvojenosti crkve od države.

Izraziti je primjer klerikalizma je otpor koga su u 2. polovici XIX. st. katolički krugovi pružili Biscmarkovom nastojanju da ograniči uplitanje crkve u polit. život Pruske (Kulturkampf). Klerikalizam je do 70-ih godina XX. st. bio prisutan u Španiji i Italiji, a do nedavno i u Irskoj i na Cipru (Makarios). Tradicionalan je u Latinskoj Americi još od razdoblja kolonizacije.

U tadašnjoj Hrvatskoj temelji klerikalizma su postavljeni na katoličkom kongresu održanom u Zagrebu u septembru 1900. Naročito negativnu i reakcionarnu ulogu odigrao je u Hrvatskoj i Sloveniji od 1933. do 1941., kad se ideološki počeo povezivati sa fašizmom, a stvaranjem NDH prelazi u klerofašističku vladavinu.

Ovaj pojam se proširio i na neke zemlje muslimanskog svijeta (Iran, Saudijska Arabija...) pa se govori o muslimanskom klerikalizmu.
Dan pobjede

**Dan pobede nad [[Fašizam|fašizmom]]** je dan kada je Nacistička Nemačka potpisala kapitulaciju u Drugom svetskom ratu. Slavi se 9. maja, iako je Drugi svetski rat konačno završen tek nekoliko meseci kasnije bezuslovnom kapitulacijom carskog Japana posle tragične upotrebe A-bombe u Hirošimi i Nagasakiju.

Naime 9. maja 1945. godine sovjetski maršal Žukov ratifikovao je ispred Saveznika sporazum o nemačkoj kapitulaciji, koji je dan ranije u ime Trećeg rajha potpisao nemački feldmaršal Vilhelm Kajtel.

Počev od tada, ovaj dan se svečano obeležava u velikom broju zemalja sveta, i to u Rusiji, Jermeniji, Azerbejdžanu, Belorusiji, Gruziji, Kazahstanu, Kirgistanu, Moldaviji, Tadžikistanu, Turkmenistanu, Ukrajini, Uzbekistanu i Izraelu od 2000. Najveća parada održava se svake godine 9. maja u Moskvi, sa velikim mimohodom više roda vojske i preleta avijacije. Na toj paradi se svaki put pokažu i poslednja postignuća ruske tehnologije ali i oprema iz Drugog svetskog rata.

## Povezano
* Dan pobjede (pjesma)
La decima vittima

***Deseta žrtva*** (tal. *La decima vittima*; eng. *The 10th Victim*) je talijanski kultni znanstvenofantastični film iz 1965. Film je temeljen na kratkoj priči Roberta Sheckleya iz 1953. godine, po imenu *Seventh Victim* (hr. Sedma žrtva). Godinu dana nakon izlaska ovog filma Sheckley objavljuje istu priču kao u filmu ali u obliku romana, tj. izdaje roman temeljen na filmu **Deseta žrtva**.

## Radnja

U bliskoj budućnosti, veliki ratovi se izbjegavaju na način da se pojedincima sklonima nasilju pruža prilika da ubiju u **Velikom lovu**. Lov je najpopularniji oblik zabave na svijetu, koji privlači sudionike koji tragaju za slavom i bogatstvom. Lov se sastoji od deset rundi koje mora proći svaki natjecatelj (pet rundi kao lovac a pet kao lovina). Posljednji preživjeli nakon deset rundi postaje apsolutni prvak.

Caroline Meredith (Ursula Andress) je žena-lovac, naoružana prslukom iz kojeg se ispaljuju metci. Nadalje, ona je lovac koji traga za svojom desetom a ujedno i posljednjom žrtvom. Marcello Polletti (Marcello Mastroianni) je lovina, koja oklijeva ubiti Meredith iz razloga jer nije sasvim siguran kako je ona uistinu njegov lovac. Njegovo oklijevanje je razumljivo ukoliko znamo da bi ubijanjem krive osobe dobio trideset godina zatvora. No, Meredith koja nema takvih dvojbi, želi izvesti savršeno ubojstvo pred kamerama kako bi svoju financijsku dobit dovela do maksimuma.

## Glavne uloge
* **[[Marcello Mastroianni]]** kao Marcello Polletti
* **[[Ursula Andress]]** kao Caroline Meredith
* **[[Elsa Martinelli]]** kao Olga
* **[[Salvo Randone]]** kao profesor
* **Massimo Serato** kao odvjetnik
* **Milo Quesada** kao Rudi
* **Luce Bonifassy** kao Lidia
* **George Wang** kao kineski napadač

## Reference

## Vanjske veze
* 
* All Movie Guide Profile o filmu Deseta žrtva
Ismailizam

**Ismailizam** je islamski pravac kojeg se uobičajeno smatra da pripada šijitskom ogranku islama. Ova klasifikacija, međutim, može biti pogrešna. Ismailijske šijitske odlike ne sačinjavaju njihov suštiski element. Njegova suštinska odlika je radije metafizika ismailizma. Sekta je jedna vrsta manifestacije unutar islama iranskog religijskog sistema. Islam im daje vanjsku odoru, formu i rječnik, ali cenralna ideja ismailizma je dosta drevnija. Ismailizam je islamska paralela gnosticizmu (alternativnoj dualističkoj formi kršćanstva), i povezan je sa helenističkim paganskim gnosticizmom i manihejstvom.

## Historijski razvoj
Historijski, ismailizam je počeo kao ogranak onog što će se kasnije kristaliziati kao duodecimalni šijitizam. Međutim, također je moguće sagledavati duodecimalni šijitizam kao jednu vrstu ismailizma, ili radije kao rezultat spajanja političkog šijitizma, koji je tražio nekog ko će se zalagati za političku pravdu, a opet biti iz linije potomaka Alije. Postoji znatna razlika između duodecimalnih šijitskih i ismailijskih ideja o imamu, koja odražava njihova različita teološka stajališta, dok to suniti, naravno nikako ne prihvataju. Za njih, ta se riječ odnosi samo na predvodnika u molitvi.

Prva dinastija u islamu, Emevije, susrela se s političkim otporom od onih kojima je emevijska politika arapske nadmoći bila nepodnošljiva. Snage otpora su svoje liderstvo često tražile u potomcima Alije i Fatime. Zbog toga se na Džafera es-Sadika otvoreno gledalo kao na najpogodnijeg lidera otpora i zbog političke i zbog vjerske prirode. Za šijite Džafer je bio šesti imam, te šesti nosioc duhovnog i vjerskog autoriteta koje je naslijedio od Alije. Međutim, Džafer je bio učenjak koji nije pokazivao ličnu tendenciju da vodi pokret. Njegov najstariji sin Ismail, trebao je naslijediti Džaferov autoritet da nije umro prije svog oca. U ovom trenutku glavnina šijita je prvo gledala u Abdullaha, drugog Džaferovog sina, a kada je i on umro, pogled su uperili prema trećem sinu, Musau al-Kazimu, kao legitimnom naslijedniku. Sljedbenici Ismaila zastupali su mišljenje da je slijedeći imam trebao da bude Ismailov sin.

Ovi sljedbenici Ismaila nazvani su seb'ijama (sedmoimamijski šijiti) jer su obznanili da je Ismail sedmi imam, i da je, sa brojem sedam, ciklus sada kompletiran, oglašavajući time novi početak i svježiju doktrinu. 

Današnje ismailiti se uglavnom nalaze u Indiji i Pakistanu sa manjim grupama u Jemenu, Siriji, Centralnoj Aziji i Iranu.

## Povezano
* Asasini
* Druzi
* Fatimije
* Karmati
* Seb'ije
* Šijitizam
* Te'vil
NGC 346

**NGC 346** je otvoreni skup u zviježđu Tukanu. Nalazi se u emisijskoj maglici u Malom Magellanovu oblaku.

## Reference

## Vanjske veze

*
NGC 372

**NGC 372** je trostruka zvijezda u zviježđu Kasiopeji.

Prvi je tri zvijezde NGC 370 uočio d'Arrest 7. listopada 1861. godine. Dreyer je 12. prosinca 1876. također uočio te zvijezde, no to promatranje mu se nije priznalo, tako da je dobilo oznaku NGC 372.

## Reference

## Vanjske veze
*
599.

__NOTOC__
Godina **599.** (**[[rimske brojke|DXCIX]]**) bila je redovna godina koja počinje u četvrtak u julijanskom kalendaru. Oznaka 599. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* kraj 598/početak godine - Područje današnjeg Marseillea pogađa kuga.
* Majanski grad Palenque je poražen u sukobu s gradom Kalakmul.
* Kineske trupe nanose poraz sjevernim nomadima kod današnjeg Ordosa.
* Sasanidsko (Perzijsko) Carstvo osvaja cijelo područje današnjeg Jemena (približni datum).
* Raedwald postaje kralj Istočne Anglije (približni datum).


## Rođenja
* 23.1. &ndash; Car Taizong od Tang Kine
* Alija, prvi šijitski imam i četvrti ''pravedni'' sunitski kalif (približan datum)

## Smrti
* Taliesin, velški pjesnik
* Kralj Hye od Baekjea

## Reference
Ordos (pustinja)

**Ordos** () je pustinjski i stepski region koji se nalazi na visoravni južno odd Unutrašnje Mongolijske Autonomne Regije u NR Kini (središte oko ). Tlo Ordosa predstavlja mješavinu gline i pijeska te je slabo pogodna za poljoprivredu. Prostire se na području oko 90.650&nbsp;km². Sastoji se od dvije velike pustinje - Pustinje Kubuqi (/庫布齊沙漠; *pinyin*: Kùbùqí Shāmò) na sjeveru, koja 7. po veličini pustinja u Kini; i Pustinje Maowusu (毛烏素沙漠; *pinyin*: Máowūsù Shāmò) na jugu.

## Izvori
* National Geographic
* Sun Jimin, Ding Zhongli, Liu Tungsheng. "Desert distributions during the glacial maximum and climatic optimum: Example of China". Institute of Geology, Chinese Academy of Sciences
Ordos (grad)

**Ordos Shi** (, *Ordus*; ) predstavlja jednu od dvanaest glavnih administrativnih jedinica Unutrašnje Mongolije u Kini. Smještena je na Ordoškom luku Žute rijeke. Službeni status mu je grad na rizini prefekture (地级市 *dìjíshì*), ali *shì* (za "grad") ovdje predstavlja gradsko urbano područje, kao i administrativne podjele. Sjedište uprave je Distrikt Dongsheng. Grad Ordos u užem smislu je novosagrađeni grad zapadno od središte regije južno od Baotoua. Ordos Shi je službeno osnovan 26. februara 2001. na osnovu bivšeg grada lige Yeke Juu (), a što je naziv za područje od 17. vijeka. "Ordos" znači "palače" na mongolskom; a što se ponekad povezuje sa osam bijelih jurtova Džingis Kana. U lingvističkom smislu ordoski dijalekt mongolskog se prilično razlikuje od obližnejeg čaharskog. Ordos je poznat po spektakularnim građevinskim projektima, uključujući infrastrukturne projekte koje njegovi stanovnici rijetko koriste.

## Reference

## Vanjske veze
* Official website
Ordos

**Ordos** se u svom osnovnom značenju odnosi na sjeverni dio Ordoskog luka u Kini.

## Toponimi
* Ordoski luk Žute rijeke, oblast u Kini
* Pustinja Ordos u Unutrašnjoj Mongoliji
* Grad Ordos, grad i distrikt u Unutrašnjoj Mongoliji
* Međunarodno trkalište Ordos, trkalište u Gradu Ordos.

## Narodi
* Ordoski Mongoli, mongolsko pleme koje živi u oblasti Ordos od 15. vijeka
* Ordoska kultura, prahistorijska kultura

## Jezik
* Ordoski dijalekt, varijanta mongolskog jezika koja se govori u Ordosu

## Fikcija
* Kuća Ordos, fiktivna organizacija u univerzumu Dune
* Interna grupa Inkvizicije u univerzumu Warhammer 40,000
Calakmul

**Calakmul** (rjeđe **Kalakmul**) je arheološki lokalitet Maja koji se nalazi u današnjoj meksičkoj državi Campeche, duboko u džunglama šireg bazena Peten. Nalazi se od 35&nbsp;km od gvatemalanske granice. Calakmul je bio jedan od najvećih i najmoćnijih gradova ikada otkrivenih na području nekadašnje majanske nizine. Calakmul je suvremeno ime; u svoje vrijeme je jezgra grada bila poznata kao **Ox Te' Tuun**.

Calakmul je bila vodeća majanska sila u regionu Sjevernog Petena na Yucatanu u današnjem južnom Meksiku. Calakmul je pod vlašću imao veliku teritoriju označenu širokom distribucijom glifa s amblemom zmijske glave, a koji je značio "Kaan". Calakmul je bio sjedište entiteta koji su suvremeni historičari prozvali Kraljevstvo Zmije ili Zmijsko Kraljevstvo. Ovo Zmijsko Kraljevstvo je postojalo najveći dio klasičnog perioda. Za sam Calakmul se pretpostavlja da je imao 50.000 stanovnika i vlast, barem u nekim periodima, nad lokacijama udaljenim 150 kilometara. Postoji 6.750 drevnih građevina u Calakmulu od kojih je najveća piriamida. Struktura 2 je visoka preko 45 m, što je čini jednom od najviših piramida. U piramidi su otkrivena četiri groba. Kao i mnogi hramovi i piramide u Mezoamerici, piramida u Calakmulu se nadograđivala na ranije strukture dok nije došla do sadašnje veličine. Veličina centralnog arhitekturnog kompleksa je oko 2&nbsp;km², a cijelo nalazište, uključujući gusta stambena naselja, oko 20&nbsp;km².

Calakmul je tokom klasičnog perioda bio u žestokom suparništvu sa velikim južnim gradom Tikal, te su mnogi politički događaji iz tog doba vezani uz borbu dvije majanske supersile.

Grad je otkriven iz zraka od strane biologa Cyrusa L. Lundella u službi Mexican Exploitation Chicle Company 29. decembra 1931. Otkriće je prijavio Sylvanus G. Morley iz Instituta Carnegie u Chichen Itzi u martu 1932. Prema Lundellu, koji je otkrio grad "na majanskom 'ca' znači 'dva', 'lak' znači 'bliski', a 'mul' znači umjetno brdo ili piramida, pa je 'Calakmul' u stvari 'Grad dvije bliske piramide'."

## Napomene

## Literatura

* 
* 
*
*
*
*
*
*
*
*
*
* 
*
*
*
*
*

## Vanjske veze
* Calakmul - Patrimonio Cultural de la Humanidad  INAH site on Calakmul
* Calakmul  (from *The State of Campeche Book*)
* Friends of Calakmul
* Calakmul Biosphere Reserve, information from Mexico's National Parks Commission
* Virtual Walking Tour of Calakmul by David R. Hixson (click on "Calakmul" for photo gallery)
* Kaan Emblem Principal Glyphs at FAMSI: A, B
Hye od Baekjea

Kralj **Hye of Baekje** (? - 599; vl. 598–599) bio je 28. po redu vladar države Baekje, jednog od Tri kraljevstva Koreje. Hye je bio drugi sin kralja Seonga i mlađi brat prethodnog kralja Wideoka; *[[Samguk Yusa]]* navodi da je bio Wideokov sin, ali historičari smatraju da je riječ o pogrešci. Brata je naslijedio 598. Njegovu kratku vladavinu su obilježili gubici teritorija od strane suparničkih država Silla i Goguryeo. Potonja je osvojila važne trgovačke ispostave na Žutom moru . To je dovelo do sukoba među plemstvom.

Naslijedio ga je sin Beop.

## Reference
Dog Soldiers

***Dog Soldiers*** je britanski horor iz 2002. godine, kojeg je režirao Neil Marshall, koji je 
ujedno napisao i scenarij filma. Glavne uloge u filmu tumače Kevin McKidd, Sean Pertwee i Liam Cunningham. Film iako je 
britanske produkcije, skoro u potpunosti je snimljen u Luksemburgu. U SAD-u film nikada nije bio prikazan u kinima već je 
odmah bio distribuiran u video (VHS) formatu. Film sadrži veliki broj *homage*-a različitim filmovima, koji sežu sve od filmova 
poput Wild Buncha pa do onih poput Matrixa. U filmu, također, postoje i brojne reference na prethodne radove Sama Raimija, uključujući i korištenje imena Brucea Campbella za jednog od likova.

## Radnja

Radnja filma se vrti oko šesteročlane postrojbe britanskih vojnika, koji se nalaze na vježbi u 
škotskim gorjima. Rutinski izvodeći svoj zadatak, oni pronalaze unakažene ostatke druge postrojbe koja je ondje također 
bila na vježbi. Jedini preživjeli od unakažene postrojbe daje svojim spasiteljima nejasne opise onoga što ih je napalo. Nakon 
prethodno spomenutog, neviđeni antagonisti pokazuju svoju prisutnost, nakon čega se vojnici povlače. Tijekom svog povlačenja oni 
nailaze na zoologinju, koja ih odvodi do napuštene kuće. Nadalje, kako mrak počne sve više padati, tako kuća u kojoj se nalaze 
protagonisti, biva okružena sve većim brojem napadača. Na zaprepaštenje vojnika otkriva se kako su njihovi progonitelji zapravo 
vukodlaci. Daljnji tijek priče je vezan uz opsadu već spomenute kuće.

## Glavne uloge
* **[[Kevin McKidd]]** kao vojnik Cooper
* **[[Sean Pertwee]]** kao narednik Wells
* **[[Liam Cunningham]]** kao satnik Ryan
* **Emma Leasby** kao Megan
* **Thomas Lockyer** kao kaplar Bruce Campbell
* **Darren Morfitt** kao Witherspoon
* **Chris Robson** kao Joe Kirkley
* **Leslie Simpson** kao Terry Milburn

## Nagrade
Film je 2002. osvojio nagrade **Golden Raven**, **Public's Award** i  za najbolje DVD izdanje.

## Nastavak
Film **Dog Soldiers** će dobiti i svoj nastavak pod imenom **Dog Soldiers: Fresh Meat**. Radnja nastavka započinje ondje gdje 
je priča stala u originalu, s tim da su ovog puta u centru pozornosti američki vojnici . U produkciji nastavka nije 
sudjelovao redatelj/scenarist originala Neil Marshall, niti kinematograf Sam Curdy, kao niti itko drugi iz ekipe koja je 
sudjelovala u snimanju originala.

## Izvori

## Vanjske veze
* Službene stranice na Scifi.com  
* 
* Recenzije filma na Rotten Tomatoesu
Raedwald od Istočne Anglije

**Rædwald** (, "vlast u savjetu"); također **Raedwald** ili**Redwald**, (? - cca. 624) bio je kralj Istočne Anglije, anglosaksonskog kraljevstva na području današnjih engleskih grofovija Norfolk i Suffolk. Bio je sin Tytile i član dinastije Wuffinga (nazvane po djedu Wuffi), osnivaču države). O Rædwaldovoj vladavini postoje oskudni podaci, što se tumači vikinškim prepadima u 8. vijeku, koji su uništili samostane Istočne Anglije gdje su se čuvali službeni dokumenti. Po podacima koji su opstali, vladao je od oko 599. do smrti, ispočetka pod sizerenstvom kralja Aethelberta od Kenta. Godine 616. je sudjelovao u velikoj bitci na rijeci Idle, gdje je porazio Aethelfritha od Nortumbrije te zahvaljujući tome mogao postaviti svog štićenika Edwina za novog kralja Nortumbrije. U bitci su poginuli i Æthelfrith i Rædwalov sin Rægenhere.

Otada se Raedwald smatrao najmoćnijim od svih engleskih kraljeva južno od rijeke Humber. Prema historičaru Bedi Uvaženom je bio četvrti kralj koji je držao *[[imperium]]* nad južnim anglosaksonskim kraljevstvima; u *[[Anglosaksonska kronika|Anglosaksonskoj kronici]]*, napisanoj vijekovima nakon njegove smrti se navodi kao *[[bretwalda]]* (staroengleski izraz za 'vladara Britanije'). Poznat je i kao prvi istočnoanglijski kralj koji je bio kršćanin, a do njegovog pokrštenja je došlo na Aethelbertovom dvoru oko 605. godine; usprkos toga, Raedwald je, vjerojatno iz političkih razloga, na dvoru uz kršćanski oltar održavao i stari paganski hram. Njegovo ostajanje u kršćansku vjeru je, pak, omogućilo da se kršćanstvo održi među Anglosaksoncima u periodu apostaze anglosaksonskih vladara Essexa i Kenta. Većina historičara drži da je upravo on bio zakopan u znamenitom brodu-grobnici u Sutton Hoou. Rædwald je umro sredinom 620-ih, najvjerojatnije 624.
Wehha od Istočne Anglije

**Wehha** (6. vijek) je bio kralj Istočnih Angla, odnosno vladar države nastale kada su se na istočnu obalu Britanije doselili Angli sa poluotok Jylland. Prema ranim izvorima je bio član dinastije Wuffingas, osnovane na istočnoj obali današnjeg Suffolka. Osim njegovog imena ne postoje nikakvi pouzdani podaci o njegovoj vladavini.

Istočnoanglijski popis iz *[[Textus Roffensis]]a* navodi kako je Wehha bio sin izvjesnog Wilhelma.*Historija Britanaca* iz 9. vijeka navodi kako je Wehha - za koga se koristi ime 'Guillem Guercha' - bio prvi kralj Istočnih Angla - a da ga je naslijedio sin Wuffa, po kome je dinastija dobila ime. Postoje pretpostavke da je *Wehha* was a hipokoristik (skraćena) verzija imena *Wihstān*, koje se spominje u anglosaksoskom epu *[[Beowulf]]*, a što bi, zajedno sa nalazima iz Sutton Hoo, sugeriralo povezanost Wuffingasa i švedske dinastije Scylfinga.

## Izvori

* 
* 
* 
* 
* 
* 
* 
* Fitzpatrick-Matthews, Keith. "The 'Anglian Collection' of Royal Genealogies." (2006). 13 Nov. 2006 .
* 
* 
*
Wuffa od Istočne Anglije

**Wuffa** (? - cca. 578?) je bio kralj Istočne Anglije, anglosaksonske države na području današnjeg Norfolka i Suffolka, od 571. do 578. Prema dinastijskom rodoslovu iz Anglijske zbirke, Wuffa je bio sin kralja Wehhe i otac kralja Tytila. Njegovo ime, svojevrsna umanjenica staroengleske riječi za vuka, poslužila je kao ime vladajuće dinastije Wuffingas. Kronika Roger od Wendovera navodi da je vladao od 571. do 578.

## Fusnote

## Izvori
* 
*
Repossessed (film 1990)

***Ponovno opsjednuta*** (eng. *Repossessed*) je američka komedija iz 1990. koja ismijava film *[[Egzorcist (1973)|Egzorcist]]*.

Uz Leslia Nielsena i Anthonya Starkea, koji tumače glavne uloge, u filmu se pojavljuje i zvijezda originalnog filma **Egzorcist**, Linda Blair (u dobi od 31 godine, u Egzorcisti je imala 12 godina). Mnogi skečevi su bili rađeni na temelju događaja iz filma **Egzorcist**, događaja poput povraćanja zelene tvari i okretanja glave.

Scenarij za film je napisao Bob Logan, koji ga je potom sam i režirao.

WWF komentatori "Mean Gene" Okerlund i Jesse "The Body" Ventura odigrali su jedne od važnijih uloga pri kraju filma.

## Radnja

Nancy Aglet (Linda Blair) je sada odrasla žena koja ima svoju obitelj. Jednoga dana dok je Nancy gledala tv, zloduh ju je opsjeo. Nakon toga slijede vrlo komične scene povraćanja i okretanja njene glave za 360°, nakon čega ona, tj. njena obitelj odlučuje potražiti pomoć. U konačnici velečasni Jebedaiah Mayii predvodi komične snage dobra u borbi sa zlom. Inače u kratkim crtama, radnja filma se skoro u potpunosti bazira na ismijavanju događaja iz Egzorciste.

## Glavne uloge
* **[[Linda Blair]]** kao Nancy Aglet
* **[[Ned Beatty]]** kao Ernest Weller
* **[[Leslie Nielsen]]** kao velečasni Jebedaiah Mayii
* **[[Anthony Starke]]** kao velečasni Luke Brophy
* **[[Thom Sharp]]** kao Braydon Aglet
* **[[Lana Schwab]]** kao Fanny Ray Weller
* **[[Benj Thall]]** kao Ned Aglet
* **[[Dove Dellos]]** kao Frieda Aglet

## Zanimljivosti
* U trenutku kada se velečasni Mayii obraća razredu, Linda Blair tumači drugu ulogu u filmu, naime ona tumači osobu koja sjedi u prvom redu klupa i pri tome je drugačije odjevena, ima drugu frizuru i nosi naočale.
* Osvojio je nagradu Zlatna malina za najgoru pjesmu pisanu za filmsko platno.

## Prijevodi na drugim jezicima
* Francuski : *L'exorciste en folie*
* Španjolski : "¿Y Donde Esta El Exorcista?"

## Vanjske veze
*
Tytila od Istočne Anglije

**Tytila** (? - cca. 593) bio je kralj Istočne Anglije, anglosaksonske države na području današnjih engleskih grofovija Norfolk i Suffolk. Prema ranim izvorima, uključujući Bedinu' ''Crkvenu historiju engleskog naroda'', navode kako je bio sin kralja Wuffe iz dinastije Wuffingas. Kasnije kronike navode kako je vladao od 578. ali ti podaci nisu sasvim pouzdani.

Tytila je imao dva sina - Raedwalda, koji ga je naslijedio i postao jedan od najvećih anglosaksonskih vladara svog doba; i Enija, čijih je nekoliko potomaka u 7. vijeku došlo na kraljevsko prijestolje.

## Izvori

* 
* 
* 
* 
* 
* 

## Fusnote
600.

__NOTOC__
Godina **600.** (**[[rimske brojke|DC]]**) bila je prijestupna godina koja počinje u petak u julijanskom kalendaru. Oznaka 600. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Papa Grgur I kodificira oblik crkvene muzike koji će kasnije biti poznat kao gregorijanski koral.
* Na Sinajskoj gori otpočinje izgradnja manastira sv. Katarine.
* Kralj Ingvar od Švedske napada današnju Estoniju i gine u sukobu sa lokalnim stanovništvom.
* Stanovništvo planeta Zemlje broji oko 208 miliona ljudi (procjena).
* Perzijanci počinju koristiti vjetrenjače za navodnjavanje.
* U istočnoj Evropi se počinje koristiti novi, usavršeni plug s daskom za prevrtanje zdrobljene brazde.
* Vulkan Loma Caldera u današnjem Salvadoru erumpira, i pokapa majansko selo Joya de Cerén.
* Grad Teotihuacán u današnjem centralnom Meksiku ulazi u period političke nestabilnosti, vjerojatno uzrokovan iscrpljivanjem prirodnih resursa, a koji će oko 700. dovesti do kolapsa (koji se ponekad pripisuje Toltecima).
* U Evropi prvi put dokumentirani slučajevi boginja.
* Prve reference na šah pronađene u perzijskom djelu *Karnamak-i-Artakhshatr-i-Papakan* i indijskim tekstovima - Subandhuovoj *Vasavadatti* i Banabhattinoj *[[Harsha Charitha]]*.
* U Indiji se igra Chaturanga.
* U Sjevernoj Americi Hopewellska tradicija prestaje biti dominantnom kulturom.
* U području Anda prestaju kulture Nazca i Moche, koje mijenja kultura Srednjeg horizonta.
* Irski misionari propovijedaju kršćanstvo u Škotskoj i Njemačkoj.
* U Japanu se počinju izrađivati skulpture Bude pod kineskim uticajem.
* Sumatra, Java i okolni otoci se počinju preobraćati na budizam.
* Augustin od Canterburyja preobraća Ethelberta od Kenta na kršćanstvo (približni datum).
* Nubijski vladari postaju kršćani (približni datum).

## Rođenja
* Alija, šijitski imam i četvrti sunitski kalif (približni datum)
* Candrakirti, indijski Madhyamaka filozof

## Smrti
* Venancije Fortunat, biskup Poitiersa, poznat kao jedan od posljednjih predstavnika klasične latinske poezije
* Kralj Beop od Baekjea, vladar države Baekje, jednog od Tri kraljevstva Koreje
* Yang Jun, kineski princ

## Reference
Nazca (grad)

**Nazca** je grad od 23,144 i aglomeracija od 48,900 stanovnika, na jugoistoku Perua u Deparmanu Ica u kom je administrativni centar Provincije Nazca.

## Geografija

Nazca se prostire duž desne obale riječice Aja na obroncima Anda, na nadmorskoj visini od 520 metara, udaljena 149 km jugoistočno od svog administrativnog centra Ice.
## Historija

Nazca je službeno osnovana u augustu 1821, 1885. postala je administrativni centar distrikta a 1941. i vlastite provincije.
Danas je poznata turistička destinacija zbog velikih geoglifa znanih kao Naskanske linije i iskopane citadele *Cahuachi*, nekropole *Chauchilla* i akvedukata ostataka drevne Nazca kulture.

Kako se nalazi na trasi Panameričkog autoputa dobro je povezana sa ostalim gradovima u zemlji.

Nazca ima i mali aerodromom *Maria Reiche Neuman* (ICAO: **SPZA**, IATA: **NZA**) kojim se najviše služe turisti koji žele razgledati Naskanske linije.

## Izvori

## Vanjske veze

* ''Municipalidad Provincial de Nazca'' (službene stranice)
Naskanske linije

**Naska linije** su ogromni geoglifi na Naska-visoravni blizu istoimenog grada Naska u Peruu. Naskanske linije se prostiru na prostoru od 500 kvadratnih kilometara. Neke imaju dužinu do 20&nbsp;km, postoje u obliku trougla, kao i figura, na primer ljudi, majmuna, ptica i kitova, veličine od deset do nekoliko stotina metara.

Često su linije oblikovane nekoliko centimetara u dubinu tla. Zbog ogromne veličine vidljive su samo iz velike udaljenosti. Unesko ih je proglasio kulturnom baštinom 1994. Nalaze se između grada Naska i Palpe u *Panpas de Jumani*oko 400 kilometara južno od Lime. Učenjaci veruju da su linije nastale u vreme Naska kulture između 400 i 650 godine nove ere.

## Otkriće i konstrukcija
Nakon što su ljudi putovali avionom preko ove oblasti i primetili linije, antropolozi su počeli da ih proučavaju. Zajednički svih istraživača je bio da nisu mogli da objasne kako su linije napravljene.

Naučnici su formulisali teoriju po kojoj je Naska narod koristio proste alate i opremu za merenje da bi konstruisali linije. Studije su pronašle komade drveta na kraju nekih linija, što podržava ovu teoriju. Jedan takav komad poslat je na karbonsku analizu i osnovu za utvđivanja vremena kada je kompleks nastao. Istraživač Džo Nikel iz Univerziteta u Kentakiju reprodukovao je figure korišćenjem korišćenjem alata i tehnologije koja je bila dostupna narodu Naske. Nacionalna Geografija nazvala je ovaj rad "izuzetnim u tačnosti" kada ga je upoređivala sa originalnim linijama. Pažljivim planiranjem i sličnom tehnologijom, mala grupa ljudi je uspela da rekreira i veće linije od Naska linija bez posebne pomoći.

## Vanjske veze

* Photogrammetric Reconstruction of the Geoglyphs of Nasca and Palpa
* Die Linien von Nazca und Frau Maria Reiche 
* NASA Earth Observatory page
* Google Maps
* Nazca prehistoric balloon - Julian Nott and Jim Woodman's Nazca hot air balloon flight
* „The Nazca Lines Revisited: Creation of a Full-Sized Duplicate“ - Joe Nickell's account of his reproduction
Chaturanga

: *Ovo je članak o drevnoj igri Chaturanga. Za verziju od četiri igrača v. [[Chaturaji]].*
:

**Chaturanga** (Sanskrit ** चतुरङ्ग) je drevna indijska igra za koju se pretpostavlja da predstavlja zajedničkog pretka današnjih igara šah, shogi i makruk, odnsono da je srodna xiangqiju i janggiju.

Chaturanga se razvili u Indiji pod dinastijom Gupta oko 6. vijeka. U 7. vijeku je pod imenom *[[Shatranj]]* postala poznata u Sasanidskoj Perziji, i u tom obliku došla do Evrope u kasnom srednjem vijeku (v. Porijeklo šaha za više informacija.)

## Izvori

## Literatura
* *[[A History of Chess]]*, H.J.R. Murray (1913), .
* *The Encyclopedia of Chess Variants*, D.B. Pritchard (1994), .
* *The Oxford History of Board Games*, David Parlett (1999) .
* *Games Ancient and Oriental and How to Play Them*, Edward Falkener (1892, re-issued 1961) 
* 
* 

## Vanjske veze
* Chaturanga, from Chess Variants
* Software including the different historical rules variants
Haršačarita

**Haršačarita** (, ) (doslovno: "Djela Haršina") je biografija indijskog cara Harša koju je na sanskritu početkom 7. vijeka napisao njegov dvorski pjesnik (**[[Asthana Kavi]]**, ) po imenu Banabhatta (Bana). Predstavljao je prvo djelo u Baninom opusu, i s a njim je započelo pisanje historijskih pjesama na sanskritu.

## Napomene

## Reference

## Literatura
* Cowell, E. B. and F. W. Thomas (1897). *The Harṣa-Carita of Bāṇa* (English translation), London: Royal Asiatic Society, pp.vii-xiv.
* Ashok Kaushik. *Harsh Charit by Bann Bhatt* (in Hindi), Diamond Pocket Books, Delhi
* Basham, A. L. (1981) [1954]. *The Wonder That was India*, Calcutta: Rupa & Co., pp.448-51.
Banabhatta

**Bāṇabhaṭṭa** (7. vijek), također poznat i kao**Bāṇa**, bio je indijski učenjak i pjesnik koji je pisao na sanskritu. Bio je *Asthana Kavi* (dvorski pjesnik) kralja Harshavardhane, koji je vladao sjevernom Indijom od oko 606 do 647. Bānina glavna djela su Harshina biografija *[[Harshacharita|Harṣacarita]]*, te *[[Kadambari|Kādambari]]*, jedan od najstarijih romana na svijetu. Bāṇa je umro prije dovršetka romana, koga je pak dovršio njegov sin  (Pulinda).

## Literatura
* The Harsa-Carita of Bana. Translated by E. B. Cowell and F. W. Thomas. London: Royal Asiatic Society, 1897, 4-34.